**HOTĂRÂREA Nr. 117/ 30.05.2019**

**privind aprobarea prețului, volumului și modalității de valorificare a masei lemnoase, producția anului 2019, provenită din fondul forestier proprietate publică a municipiului Satu Mare, administrată de Ocolul Silvic Satu Mare**

 Consiliul Local al Municipiului Satu Mare întrunit în şedinţa ordinară din data de 30.05.2019,

Luând act de raportul Serviciului Agricol și Fond Funciar din cadrul aparatului de specialitate al primarului, înregistrat sub nr. 27675 din data de 24.05.2019, expunerea de motive a primarului municipiului, în calitate de iniţiator, înregistrată sub nr. 27676 din data de 24.05.2019, de rapoartele comisiilor de specialitate ale Consiliului Local Satu Mare,

Având în vedere solicitarea Ocolului Silvic Satu Mare nr. 2067/18.04.2019 înregistrată sub nr. 22254/18.04.2019 la Primăria municipiului Satu Mare,

În baza prevederilor art 4 alin (1), art. 6, art. 12, art. 20 alin (5), (6) și (7) precum si ale art. 45 alin (1),(12) și (13) din Regulamentului de valorificare a masei lemnoase din fondul forestier proprietate publică aprobat prin H.G. nr. 715/05.10.2017,

În conformitate cu prevederile art. 59 din Legea nr. 46/2008, Codul Silvic, republicat cu modificările şi completările ulterioare,

Ţinând seama de prevederile Legii nr.24/2000 privind normele de tehnică legislative pentru elaborarea actelor normative,republicată, cu modificările şi completările ulterioare,

În temeiul prevederilor art. 36 alin (2) lit. ,,c”, ale art. 45 alin.(3) precum şi ale art. 115 alin (1) lit. ,,b” din Legea nr. 215/2001, a administraţiei publice locale, republicata, cu modificările şi completările ulterioare.

Adoptă prezenta,

**HOTĂRÂRE:**

 **Art. 1**.Se aprobă recoltarea pentru anul de producție 2019 a unui volum de masă lemnoasă de 1868 mc. din fondul forestier proprietate publică a municipiului Satu Mare administrat de Ocolul Silvic Satu Mare.

**Art.2.** Se aprobă prețurile de valorificare a masei lemnoase producția anului 2019 prevăzută la art. 1, stabilite în condiții de piață, în funcție de specie sau grupa de specii, gradul de accesibilitate, sortiment, natura de produs, conform Anexelor 1 - 3 care fac parte integrantă din prezenta hotărâre.

 **Art.3**. Volumul de masă lemnoasă rămas disponibil după asigurarea necesarului, se va valorifica în următoarea ordine de prioritate, pentru:

 a) consumul populației;

 b) consumul propriu al unităților de interes local finanțate integral sau parțial de la bugetul de stat sau bugetul local, care nu desfasoară activitate economică în sensul reglementarilor comunitare în domeniul ajutorului de stat;

 c) consumul propriu al proprietarului/administratorului fondului forestier proprietate publica a unitatii administrativ-teritoriale respective.

**Art.4**. Se stabilește ca și criteriu de valorificare a masei lemnoase destinate încălzirii locuinței un maxim de 20 mc/an/locuință.

**Art. 5.** Se aprobă cantitatea de 50 mc din Anexa 3 pentru consumul propriu al unităților de interes local finanțate integral sau parțial de la bugetul de stat sau bugetul local, care nu desfășoară activitate economică și pentru consumul propriu al proprietarului/administratorului fond forestier proprietate publică, ce se valorifică prin vânzare directă.

**Art.6.** Cu ducerea la îndeplinire a prezentei se încredinţează Primarul municipiului Satu Mare, Serviciul Agricol şi Fond Funciar, Direcţia Economică din cadrul Aparatului de Specialitate al Primarului și Ocolul Silvic Satu Mare.

**Art.7.** Prezenta hotărâre se comunică, prin intermediul Secretarului municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului judeţului Satu Mare, Ocolului Silvic Satu Mare, Serviciului Agricol şi Fond Funciar, Direcţiei Economică din cadrul Aparatului de Specialitate al Primarului.

**Președinte de ședință Contrasemnează**

 Pugner Robert Secretar

 Mihaela Maria Racolța

Prezenta hotărâre a fost adoptată cu respectarea prevederilor art.45 alin.(3) din Legea administraţiei publice locale nr. 215/2001, republicată, cu modificările şi completările ulterioare;

|  |  |
| --- | --- |
| Total consilieri în funcţie | 23 |
| Nr . total al consilierilor prezenţi | 22 |
| Nr total al consilierilor absenţi | 1 |
| Voturi pentru | 21 |
| Voturi împotrivă | 0 |
| Abţineri | 1 |

Redactat în 6 exemplare originale